Ονοματεπώνυμο υποψηφίου: (φωτογραφία) Άνεργος. 1. Κατηγορία ωφελούμενου. Ασφαλισμένος ΟΓΑ - PDF Free Download\nDownload "Ονοματεπώνυμο υποψηφίου: (φωτογραφία) Άνεργος. 1. Κατηγορία ωφελούμενου. Ασφαλισμένος ΟΓΑ"\n1 (φωτογραφία) «ΠΟΛΙΤΙΣΤΙΚΗ ΠΑΡΕΜΒΑΣΗ ΓΙΑ ΤΗΝ ΑΝΑΠΤΥΞΗ ΤΟΥ ΤΟΥΡΙΣΜΟΥ ΣΤΗΝ ΠΕΡΙΟΧΗ ΤΟΥ ΜΑΡΑΘΩΝΑ» Έργο ΤΟΠΣΑ: «Eχετλαίος» Συντονισμός Διαχείριση: ΠΡΟΟΨΙΣ Α.Ε. Τρεμπεσίνας 32, Περιστέρι Τηλ ,Fax: , ΑΙΤΗΣΗ ΥΠΟΨΗΦΙΩΝ ΩΦΕΛΟΥΜΕΝΩΝ «Eχετλαίος» ΕΜΠΙΣΤΕΥΤΙΚΟ Το ερωτηματολόγιο αυτό είναι εμπιστευτικό και αποτελεί μέρος της αξιολόγησης του προγράμματος. Η επεξεργασία των στοιχείων του θα συνεισφέρει στην καλύτερη οργάνωση του προγράμματος και στην προσαρμογή του περιεχομένου του στις ανάγκες των εκπαιδευομένων. Οι πληροφορίες που περιέχει το ερωτηματολόγιο είναι εμπιστευτικές, αφού πρόσβαση σ αυτές θα έχουν μόνο άτομα που συμμετέχουν στη διαδικασία της επιλογής. Ονοματεπώνυμο υποψηφίου: 1. Κατηγορία ωφελούμενου Άνεργος Ασφαλισμένος ΟΓΑ Νέος Επιστήμονας Ειδικότητα: 2. Α.Φ.Μ. Δ.Ο.Υ: 3. Αριθμός Δελτίου Ταυτότητας 4. Αριθμός Άδειας Παραμονής 5. Επώνυμο 6. Όνομα 7. Όνομα πατέρα 8. Όνομα μητέρας 9. Ημ. γέννησης (ηη/μμ/έτος) 10. Τόπος Γέννησης ΥΠΗΚΟΟΤΗΤΑ: 11. Αριθμός Κάρτας ΟΑΕΔ α/α: Ημερομηνία έκδοσης: Τελευταία ημερομηνία θεώρησης: 12. Οικογενειακή Κατάσταση ΕΓΓΑΜΟΣ/Η AΓΑΜΟΣ/Η Αριθμός παιδιών Σύνολο μηνών ανεργίας 13. ΦΥΛΟ ΓΥΝΑΙΚΑ ΑΝΔΡΑΣ ΥΠΗΡΕΤΗΣΕ ΑΠΑΛΛΑΓΗ 14. Διεύθυνση (Κατοικίας) Τ.Κ. : 15. Πόλη - Δήμος 16. Τηλέφωνο Κινητό τηλέφωνο 19. Αρ. Μητρώου ΙΚΑ 20. ΑΜΚΑ 21. Παίρνετε επίδομα ανεργίας από τον ΟΑΕΔ; Ναι Όχι (Σημείωση: Στην περίπτωση επιλογή σας για την παρακολούθηση του προγράμματος και εφόσον εισπράττετε επίδομα ανεργίας, θα πρέπει, προκειμένου να δικαιούστε εκπαιδευτικού επιδόματος, να μας προσκομίσετε κατά την έναρξη του προγράμματος έγγραφο αναστολής της επιδότησής σας από τον ΟΑΕΔ)\n2 22. Εκπαιδευτικό επίπεδο ΔΗΜΟΤΙΚΟ / ΓΥΜΝΑΣΙΟ:... Έτος:... ΛΥΚΕΙΟ Κατεύθυνση:... Έτος:... ΤΕΧΝΙΚΟ ΛΥΚΕΙΟ/ Τ.Ε.Ε Ειδικότητα:... Έτος:... Ι.Ε.Κ Ειδικότητα:... Έτος:... Α.Ε.Ι.-Α.Τ.Ε.Ι. Σχολή - Ειδικότητα:... Έτος:... ΜΕΤΑΠΤΥΧΙΑΚΟ Τίτλος Ειδικότητα Έτος: Άλλη εκπαίδευση που έχει λάβει ο/η υποψήφιος/α: (παρακαλούμε σημειώστε τον φορέα και το αντικείμενο της εκπαίδευσης) Φορέας Αντικείμενο Εκπαίδευσης-Ειδικότητα Έτος 24. Γνώση Ξένων Γλωσσών: ΝΑΙ ΟΧΙ ΞΕΝΗ ΓΛΩΣΣΑ ΠΤΥΧΙΟ (αναφέρατε) Αγγλικά Άλλο. ΓΝΩΣΤΙΚΟ ΕΠΙΠΕΔΟ Πολύ Καλό Μέτριο Χαμηλό 25. Γνώσεις Ηλεκτρονικού Υπολογιστή (Η/Υ): ΝΑΙ ΟΧΙ Πιστοποίηση: ΝΑΙ ΟΧΙ Πιστοποιητικό: Επαγγελματική Ειδικότητα (βάση σπουδών ή/και εργασιακής εμπειρίας) α)... β) Έχετε εργαστεί στο παρελθόν ; ΝΑΙ ΟΧΙ Αν ΝΑΙ, σημειώστε όλες τις θέσεις εργασίας που έχετε απασχοληθεί ξεκινώντας από την πιο πρόσφατη (σημειώστε και την άτυπη απασχόληση) Ειδικότητα/Θέση εργασίας Επιχείρηση (αναφέρατε δραστηριότητα) Χρονική περίοδος Λόγος διακοπής Με ατομική μου ευθύνη και γνωρίζοντας τις κυρώσεις που προβλέπονται από τις διατάξεις της παρ. 6 του άρθρου 22 του Ν. 1599/1986, βεβαιώνω την ακρίβεια των ανωτέρω αναφερομένων στοιχείων. Δηλώνω ότι συγκατατίθεμαι για τη συλλογή και επεξεργασία των παραπάνω προσωπικών δεδομένων σύμφωνα με τις διατάξεις του Ν. 2472/1997 περί «Προστασίας του ατόμου από την επεξεργασία δεδομένων προσωπικού χαρακτήρα». Πόλη /Ημερομηνία:..,.../.../ 2014 Υπογραφή\n3 Συνημμένα υποχρεωτικά Δικαιολογητικά που συνοδεύουν την Αίτηση : 1. ΔΙΚΑΙΟΛΟΓΗΤΙΚΑ ΥΠΟΧΡΕΩΤΙΚΑ ΓΙΑ ΟΛΕΣ ΤΙΣ ΚΑΤΗΓΟΡΙΕΣ (Άνεργοι, Νέοι Επιστήμονες, Ασφαλισμένοι στον ΟΓΑ): 1. Αντίγραφο Αστυνομικής ταυτότητας 2. Βεβαίωση μόνιμης κατοικίας ( Υπεύθυνη δήλωση του αιτούντος που να βεβαιώνει τον τόπο κατοικίας του, ή φωτοτυπία λογαριασμού, ηλεκτρισμού, ή τηλεφωνίας, ή ύδρευσης στο όνομα του αιτούντος) 3. Εκκαθαριστικό σημείωμα της εφορίας για το έτος 2013 (Στην περίπτωση που ο/η ενδιαφερόμενος/η δεν υποβάλλει φορολογική δήλωση λόγω χαμηλού εισοδήματος θα πρέπει να υποβληθεί Υπεύθυνη Δήλωση θεωρημένη από την αρμόδια ΔΟΥ ότι νομίμως δεν υποβάλλει φορολογική δήλωση) 4. Πιστοποιητικό οικογενειακής κατάστασης (για τους έγγαμους ή μονογονεϊκές οικογένειες) 5. Πιστοποιητικά σπουδών 6. Βεβαίωση προϋπηρεσίας Επαγγελματικής εμπειρίας στον κλάδο των δημιουργικών επαγγελμάτων (αν υπάρχει) 2. ΕΠΙΠΛΕΟΝ ΥΠΟΧΡΕΩΤΙΚΑ ΔΙΚΑΙΟΛΟΓΗΤΙΚΑ ΑΝΑ ΚΑΤΗΓΟΡΙΑ: Α. Για τους ΑΝΕΡΓΟΥΣ*: 1. Αντίγραφο κάρτας ανεργίας ΟΑΕΔ το οποίο θα πρέπει να είναι σε ισχύ κατά την ημερομηνία υποβολής της αίτησης συμμετοχής στη διαδικασία επιλογής Β. Για τους ΑΣΦΑΛΙΣΜΕΝΟΥΣ ΣΤΟΝ ΟΓΑ* : 1. Βεβαίωση ασφάλισης στον ΟΓΑ ή Φωτοτυπία του βιβλιαρίου με θεώρηση σε ισχύ 2. Εκκαθαριστικό οικονομικού έτους 2013 (Θα πρέπει το ατομικό εισόδημα από γεωργικές δραστηριότητες να μην υπερβαίνει τις για το οικονομικό έτος 2013, το δε ατομικό πραγματικό, ή αντικειμενικό εισόδημά τους από τις λοιπές πηγές δεν υπερβαίνει το ποσό των 9.000,00. Επισημαίνεται ότι δεν πρέπει να υπερβαίνουν ανά κατηγορία τα όρια του εισοδήματος) Γ. Για τους ΝΕΟΥΣ ΕΠΙΣΤΗΜΟΝΕΣ*: 1. Έναρξη Επιτηδεύματος 2. Βεβαίωση μεταβολής έδρας (εάν απαιτείται) 3. Υπεύθυνη δήλωση ότι δεν ασκούσατε ατομικό επάγγελμα και δεν συμμετείχατε σε επιχείρηση πριν την έναρξη επιτηδεύματος με θεώρηση από την αρμόδια ΔΟΥ 4. Υπεύθυνη δήλωση στην περίπτωση που ασκούσατε ατομικό επάγγελμα ή συμμετείχατε σε επιχείρηση ως Ιατρός άνευ ειδικότητας πριν την έναρξη επιτηδεύματος, για χρόνο που δεν ξεπερνούσε τους 12 μήνες, με θεώρηση από την αρμόδια ΔΟΥ 5. Εκκαθαριστικό οικονομικού έτους που έγινε η έναρξη δραστηριότητας 6. Αντίγραφα τίτλων σπουδών (με αναγνώριση από το ΔΟΑΤΑΠ όπου απαιτείται) 7. Βεβαίωση εκπλήρωσης ή νόμιμης απαλλαγής από τις στρατιωτικές υποχρεώσεις (οι άντρες υποψήφιοι) * Παρακαλείσθε για διευκρινήσεις επί των προϋποθέσεων συμμετοχής να συμβουλεύεστε το «ΠΑΡΑΡΤΗΜΑ ΑΙΤΗΣΗΣ» που ακολουθεί στην επόμενη σελίδα\n4 ΠΑΡΑΡΤΗΜΑ ΑΙΤΗΣΗΣ ΠΡΟΥΠΟΘΕΣΕΙΣ ΣΥΜΜΕΤΟΧΗΣ Α. ΆΝΕΡΓΟΙ. Οι άνεργοι θα πρέπει να είναι εγγεγραμμένοι στα Μητρώα Ανεργίας του ΟΑΕΔ. Β. ΑΣΦΑΛΙΣΜΕΝΟΙ ΣΤΟΝ ΟΓΑ Για τους ασφαλισμένους στον ΟΓΑ θα πρέπει το ατομικό εισόδημα από γεωργικές δραστηριότητες να μην υπερβαίνει τις για το οικονομικό έτος 2013, το δε ατομικό πραγματικό, ή αντικειμενικό εισόδημά τους από τις λοιπές πηγές να μην υπερβαίνει το ποσό των 9.000,00. Επισημαίνεται ότι δεν πρέπει να υπερβαίνουν ανά κατηγορία τα όρια του εισοδήματος. Γ. ΝΕΟΙ ΕΠΙΣΤΗΜΟΝΕΣ Για τους Νέους επιστήμονες (ιατροί, οδοντίατροι, κτηνίατροι, φαρμακοποιοί, δικηγόροι, μηχανικοί που είναι απόφοιτοι Πανεπιστημιακών, Πολυτεχνικών Σχολών) θα πρέπει να ισχύουν οι παρακάτω προϋποθέσεις : 1. Να έχουν κάνει έναρξη επιτηδεύματος (στην αρμόδια Δ.Ο.Υ.) υποχρεωτικά από την και μετά. 2. Δύνανται να ενταχθούν στο πρόγραμμα και όσοι έχουν προβεί σε έναρξη επιτηδεύματος από την 01/01/2010 και μετά, δηλώνοντας ως έδρα την οικία τους, με την προϋπόθεση ότι από την 02/01/2011 και μετά, έχουν προβεί σε πρώτη μεταβολή έδρας σε ανεξάρτητο επαγγελματικό χώρο. Ως ημερομηνία έναρξης θα θεωρείται η πρώτη μεταβολή. 3. Να μην έχει παρέλθει χρονικό διάστημα μέχρι την ημερομηνία έναρξης δραστηριότητας τους, μεγαλύτερο των έξι (6) ετών από το χρόνο κτήσης του πτυχίου τους (για τις λοιπές κατηγορίες) ή της απόκτησης της ειδικότητας τους (για τους ιατρούς). Όταν στο χρονικό διάστημα των έξι (6) ετών περιλαμβάνεται χρόνος παρακολούθησης κύκλου μεταπτυχιακών σπουδών, ο χρόνος αυτός παρατείνει αντίστοιχα το όριο των έξι (6) ετών. Η ανωτέρω ρύθμιση δεν αφορά στους ιατρούς. 4. Για τους πτυχιούχους αλλοδαπής το διάστημα των έξι (6) ετών υπολογίζεται από την αναγνώριση του πτυχίου τους από το ΔΟΑΤΑΠ. 5. Για τα πτυχία που έχουν αποκτηθεί σε χώρα της Ευρωπαϊκής Ένωσης και δεν απαιτείται αναγνώριση από το ΔΟΑΤΑΠ το διάστημα των έξι (6) ετών, υπολογίζεται από την λήψη του πτυχίου. 6. Να έχουν ηλικία μέχρι 34 ετών, (έως την ημερομηνία έναρξης της δραστηριότητας τους) πλην των ιατρών και των γυναικών νέων επιστημόνων, μητέρων ενός τουλάχιστον ανήλικου τέκνου και ανεξαρτήτως ειδικότητας που μπορούν να έχουν ηλικία μέχρι 42 ετών. Για όσους έχουν αποκτήσει μεταπτυχιακό τίτλο σπουδών, μέχρι τη συμπλήρωση του ορίου ηλικίας των 34 ετών, το όριο αυτό παρατείνεται αντίστοιχα κατά το χρονικό διάστημα που αφορά στις μεταπτυχιακές σπουδές. Κατά τον υπολογισμό της ηλικίας του ωφελούμενου θα λαμβάνεται υπόψη η τριακοστή πρώτη Δεκεμβρίου του έτους γεννήσεως του. Οι μεταπτυχιακές σπουδές εξωτερικού λαμβάνονται υπόψη εφόσον υπάρχει αναγνώριση τους από το ΔΟΑΤΑΠ. 7. Στο εκκαθαριστικό τους σημείωμα από την οικεία ΔΟΥ για το οικονομικό έτος της έναρξης δραστηριότητάς τους, το ατομικό εισόδημά τους να μην υπερβαίνει το ποσό των ,00. Ειδικά για τις κατηγορίες νέων επιστημόνων για τις οποίες απαιτείται πρακτική άσκηση για την απόκτηση ειδικότητας ή άδειας άσκησης επαγγέλματος (όπως ιατροί, δικηγόροι κ.α.), η αμοιβή τους κατά τη διάρκεια της πρακτικής άσκησης δεν υπολογίζεται ως εισόδημα προκειμένου να ενταχθούν στο πρόγραμμα. 8. Να έχουν την Ελληνική υπηκοότητα ή την υπηκοότητα άλλου Κράτους Μέλους της Ε.Ε. ή είναι ομογενείς ή υπήκοοι τρίτων χωρών που έχουν δικαίωμα διαμονής και απασχόλησης στη χώρα μας και είναι νόμιμοι κάτοικοι αυτής. 9. Να διαθέτουν αριθμό φορολογικού μητρώου (Α.Φ.Μ.) και 10. Να έχουν εκπληρώσει ή νόμιμα απαλλαχθεί από τις στρατιωτικές τους υποχρεώσεις (οι άνδρες υποψήφιοι). Στους ωφελούμενους δεν εντάσσονται όσοι έχουν ιδρύσει τις κάτωθι μορφές εταιρειών: 1. Ανώνυμες Εταιρείες (Α.Ε.), 2. Αστικές μη κερδοσκοπικές εταιρείες, 3. Άλλη επιχείρηση πριν από τη νέα έναρξη επιτηδεύματος στη Δ.Ο.Υ., εκτός της έναρξης δραστηριότητας ιατρού άνευ ειδικότητας, η οποία δεν υπερβαίνει, σε καμία περίπτωση, τους δώδεκα (12) μήνες.\n5 ΥΠΕΥΘΥΝΗ ΔΗΛΩΣΗ (άρθρο 8 Ν.1599/1986) Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986) ΠΡΟΣ (1) : ΠΡΟΟΨΙΣ ΣΥΜΒΟΥΛΟΙ ΕΠΙΧΕΙΡΗΣΕΩΝ Α.Ε. Ο Η Όνομα: Επώνυμο: Όνομα και Επώνυμο Πατέρα: Όνομα και Επώνυμο Μητέρας: Ημερομηνία γέννησης (2) : Τόπος Γέννησης: Αριθμός Δελτίου Ταυτότητας: Τηλ: Τόπος Κατοικίας: Οδός: Αριθ: ΤΚ: Δ/νση Ηλεκτρ. Ταχυδρομείου Αρ. Τηλεομοιοτύπου (Fax): (Εmail): Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι: 1. Τα φωτοαντίγραφα (ταυτότητας και/ ή διαβατήριο) και λοιπά δικαιολογητικά που επισυνάπτω είναι πιστά αντίγραφα των πρωτοτύπων. 2. Τα στοιχεία που δηλώνω στην παρούσα αίτηση συμμετοχής είναι αληθή. 3. Συμμετέχω μόνο στο συγκεκριμένο Σχέδιο Δράσης - ΤΟΠΣΑ 4. Δίνω τη συγκατάθεσή μου για την τήρηση και επεξεργασία των προσωπικών δεδομένων μου, συμπεριλαμβανομένων και των ευαίσθητων, από φορείς του δημοσίου ή φορείς που λειτουργούν για λογαριασμό του δημοσίου, με σκοπό τη διενέργεια ερευνών και την εκπόνηση μελετών αξιολόγησης του συγκεκριμένου έργου. Επίσης δηλώνω ότι έχω ενημερωθεί για το δικαίωμα πρόσβασης και το δικαίωμα αντίρρησης, τα οποία δύναμαι να ασκήσω 5. Είμαι μόνιμος κάτοικος του Δήμου Μαραθώνα (4) Ημερομηνία:... /... / 201 Ο Η Δηλ. (Υπογραφή) (1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση. (2) Αναγράφεται ολογράφως. (3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών. (4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.


Μύκητες των ποδιών και το καλοκαίρι; Και όμως γίνεται! | elenifourli.com\nΤο βασικότερο είναι να μην αφήνεις να υπάρχει υγρασία στα πόδια σου. Πολύ βασικός παράγοντας ανάπτυξης μικροβίων είναι η υγρασία. Έτσι εάν πηγαίνεις γυμναστήριο, ή για περπάτημα ή σου αρέσει να φοράς κλειστά παπούτσια, πρέπει να φροντίσεις να έχεις υποδήματα που αφήνουν το πόδι να «αναπνεύσει».\nΤα αθλητικά μας παπούτσια τα φοράμε πάντα με βαμβακερές κάλτσες και φροντίζουμε να πλένουμε και να στεγνώνουμε πολύ καλά την περιοχή των ποδιών όταν βγάζουμε τα παπούτσια μας.\nΑυτό είναι και το πιο προφανές. Αυτό όμως που δεν ξέραμε είναι πως είναι πιθανό να κολλήσεις ακόμα και με ανοιχτό παπούτσι. Πως;\nΗ επαφή σου με την άμμο, που έχει πλήθος μικροοργανισμών είναι ένας πολύ βασικός παράγοντας. Η άμμος στην ψάθα σου, ή στην πετσέτα σου σε συνδυασμό με την υγρασία ευνοεί την ανάπτυξη μικροβίων.\nΝα αποφεύγετε το περπάτημα με γυμνά πόδια σε παραλία και πισίνες γιατί είναι επίφοβο να κολλήσετε.\nΕπίσης να προσέχετε να είναι όλα απολυμασμένα όταν κάνετε πεντικιούρ. Μία μικρή πληγή μπορεί να γίνει πολύ εύκολα μύκητας, χωρίς καν να το καταλάβεις. Τα εργαλεία που κόβεις τα νύχια σου πρέπει να είναι αποκλειστικά δικά σου, ή αν όχι να έχουν περάσει από πολύ καλό καθάρισμα.\nΝα μην δανείζεσαι παπούτσια και παντοφλάκια άλλου. Έχεις τα δικά σου! Σου αρκούν!!\nΜπορείς να ρίχνεις οινόπνευμα στα πόδια σου κάθε βράδυ, μετά από κάθε πλύσιμο.\nΦρόντισε την υγιεινή των ποδιών, γιατί η ονυχομυκητίαση μπορεί να μην είναι κάτι σοβαρό, όμως σίγουρα σε επηρεάζει και δεν μπορείς να απαλλαγείς εύκολα.\nΜάθε να προλαμβάνεις, από το να αντιμετωπίζεις και θα είσαι πολύ χαρούμενη!!\nΕΤΙΚΕΤΕΣ: καλοκαιρι, Κάτια, μύκητες, πόδια


Έλλη Αναγνώστου - Τρέχω με την ψυχή μου - Athletics Magazine\nΤο πριν: ένα χρόνο νωρίτερα, πανευτυχής που τερμάτισα τα 10 χιλιόμετρα σε 1:00:10 και περιμένοντας τους μαραθωνοδρόμους φίλους μου να τερματίσουν για να το γιορτάσουμε όλοι μαζί, χάζευα και επευφημούσα όλους όσους πλησίαζαν στον τερματισμό και δεν είχε περάσει στιγμή από το μυαλό μου ότι θα μπορούσα ποτέ να βρεθώ στη θέση τους. Συγκίνηση και θαυμασμός με κατέκλυσαν, αλλά ποτέ η σκέψη να δοκιμάσω αυτόν τον άθλο. Ο μαραθώνιος αποτελεί υπέρβαση, αλλά δεν υπάρχει λόγος να ταλαιπωρήσω τόσο το σώμα μου. Μόνο μετά την άνοιξη και αφού είχα τρέξει σε δύο ημιμαραθωνίους άρχισα να πιστεύω πως είναι εφικτό και άφησα τον εαυτό μου να παρασυρθεί από μία φίλη μου που θεωρούσε δεδομένο πως μετά από αυτήν την προπόνηση, μπορούμε να τρέξουμε ολόκληρο τον μαραθώνιο. Το πίστεψα, κι αυτό ήταν η αρχή των πάντων…\nΚατά τη διάρκεια: Ατμόσφαιρα ηλεκτρισμένη, αλληλεγγύη μεταξύ των αθλητών, κόσμος στο δρόμο λίγος, αφού οι καιρικές συνθήκες ήταν αντίξοες. Εγώ έτρεχα με παρέα, το οποίο είναι φανταστικό, γιατί ξεχνιέσαι και ο χρόνος κυλάει πιο εύκολα. Χιλιάδες άνθρωποι τρέχουν, ο καθένας για τους λόγους του, μέσα στο κρύο, δαρμένοι από τον αέρα. Όλοι παλεύουν. Εγώ είχα να παλέψω με κάτι ακόμα: τη δυσπεψία, η οποία ήρθε και με βρήκε στο 15ο χιλιόμετρο και με δυσκόλεψε έως το τέλος στην τροφοδοσία μου. Οι στάσεις αυξήθηκαν, και πάντα η επανεκκίνηση ήταν δύσκολη. Νιώθω ότι πρέπει να πω ένα μεγάλο ευχαριστώ στους ανθρώπους με τρέχαμε μαζί και δε με άφησαν να νιώσω ούτε μία στιγμή ότι δε μπορώ να τερματίσω, αν και από μέσα μου, μου πέρασε η σκέψη μία δύο φορές να εγκαταλείψω. Με κράτησε στον αγώνα η άλλη σκέψη, οι φίλοι μου που με περίμεναν σε διάφορα σημεία στα τελευταία χιλιόμετρα. Το κίνητρο να τους δω στάθηκε πιο ισχυρό από οποιαδήποτε αμφιβολία και η αντάμωση μαζί τους μου έδωσε τεράστια δύναμη!\nΤο μετά: όλη η ταλαιπωρία, η αγωνία, ως δια μαγείας, ξεχνιούνται όταν κανείς μπαίνει στο Καλλιμάρμαρο. Η Ηρώδου Αττικού μου φάνηκε τεράστια…Ο κόσμος και η ένταση της στιγμής δε με εμπόδισαν να ακούσω και να δω τα γνώριμα πρόσωπα στην είσοδο του Καλλιμάρμαρου. Τα τελευταία μέτρα μέσα στο στάδιο είναι συγκλονιστικά, επιβραβεύουν την προσπάθεια. Είμαι το δίχως άλλο πολύ τυχερή, γιατί τερμάτισα χέρι-χέρι με δύο από τα πιο αγαπημένα πρόσωπα στη ζωή μου. Την εθελόντρια που μου πέρασε το μετάλλιο στο λαιμό ήθελα να την αγκαλιάσω και να τη φιλήσω. Τερματίζοντας έναν μαραθώνιο, νιώθεις ότι πλέον μπορείς να καταφέρεις και ό,τι άλλο θέσεις ως στόχο. Δε μπορώ να πω ότι ευχαριστήθηκα όσο ήθελα τον αγώνα αυτό, λόγω των προβλημάτων που προέκυψαν και με πότισαν με αγωνία. Αν δεν είχα προετοιμαστεί σωστά και δεν είχα αφιερώσει χρόνο και ενέργεια στις προπονήσεις, ίσως και να μην έφτανα στον τερματισμό. Αυτό που μπορώ να πω με σιγουριά όμως είναι ότι σίγουρα θα το ξαναέκανα!\nΕτικέτες: 10 χιλιόμετρα, Μαραθώνιος


Ψυχιατρική και πολιτισμός - Ειδήσεις - νέα - Το Βήμα Online\nΤα τελευταία έτη η ελληνική κοινωνία έχει βιώσει έναν δραστικό μετασχηματισμό που αφορά τόσο την πολιτισμική της σύσταση όσο και την ιδεολογική της πόλωση σε ακραίες αλληλοσυγκρουόμενες θέσεις.\n23 Ιανουαρίου 2016, 08:37 Ενημερώθηκε: 24 Ιανουαρίου 2016, 05:45\nΠολιτισμός και ψυχική υγεία.\nσελ. 272, τιμή 15,90 ευρώ\nΤα τελευταία έτη η ελληνική κοινωνία έχει βιώσει έναν δραστικό μετασχηματισμό που αφορά τόσο την πολιτισμική της σύσταση όσο και την ιδεολογική της πόλωση σε ακραίες αλληλοσυγκρουόμενες θέσεις. Το φαινόμενο της μαζικής μετανάστευσης και των προσφύγων που κατακλύζουν την Ευρώπη δεν είναι μόνο ένα πολιτικό ζήτημα που προβληματίζει τις ηγεσίες των χωρών αλλά και μια σημαντική πρόκληση για τον ευρωπαϊκό πολιτισμό που καλείται να μεταβεί από τα εθνικά κράτη του 20ού αιώνα στις πολυπολιτισμικές κοινωνίες του 21ου. Παράλληλα λόγω της οικονομικής επιδείνωσης το δημόσιο σύστημα υγείας έχει υποστεί δραστικές περικοπές που εδικά για τον τομέα της κοινοτικής ψυχιατρικής αγγίζουν τα όρια της καταστροφής. Μέσα σε αυτή τη δυσοίωνη συνθήκη που επιδεινώνεται από τις μη επιστημονικές κραυγές των τηλεοπτικών παραθύρων και των κοινωνικών δικτύων το βιβλίο του καθηγητή Μιχάλη Μαδιανού φαντάζει σαν μια όαση επιστημονικότητας και ολιστικής σκέψης. Στις σελίδες του τόσο ο ειδικός της ψυχικής υγείας όσο και ο μη εξειδικευμένος αναγνώστης θα εντρυφήσουν στις βασικές θεωρίες και στα σύγχρονα επιστημονικά δεδομένα για τη σχέση που έχει ο πολιτισμός με την ψυχική υγεία του ατόμου. Ταυτόχρονα το βιβλίο αποτελεί και μια ενδιαφέρουσα ιστορική αναδρομή στη διαμόρφωση της επιστημονικής σκέψης για την αμοιβαία επίδραση του ατόμου με το κοινωνικό περιβάλλον του. Και όλα αυτά με όχημα τον μεστό, ουμανιστικό και απλό λόγο του ψυχιάτρου και ακαδημαϊκού δασκάλου Μιχάλη Μαδιανού που έχει αφιερώσει το μεγαλύτερο μέρος της σημαντικής επιστημονικής του σταδιοδρομίας στη μελέτη, στη διδασκαλία και στην ανάπτυξη της κοινωνικής και κοινοτικής ψυχιατρικής.\nΣτο πρώτο μέρος του βιβλίου ο συγγραφέας μάς εισάγει στις βασικές έννοιες της κοινωνίας, της κοινότητας και των διεργασιών που ρυθμίζουν τη λειτουργία και τη διαμόρφωση των στάσεων απέναντι στην ψυχική ασθένεια και στο πάσχον άτομο. Επίσης γίνεται αναφορά στην έννοια του πολιτισμού και στον ρόλο που διαδραματίζει στη διαμόρφωση της φαινομενολογίας της ψυχικής ασθένειας. Το πρώτο μέρος ολοκληρώνεται με μια ενδελεχή παρουσίαση των πολύπλοκων σχέσεων που ορίζουν το κοινωνικό φαινόμενο της μετανάστευσης με την ψυχική υγεία. Είναι ενδιαφέρον ότι υπάρχει ιδιαίτερη αναφορά στο φαινόμενο του επιπολιτισμού που ουσιαστικά περιγράφει την αλληλεπίδραση των πολιτισμικών στοιχείων του μετανάστη με την κυρίαρχη πολιτισμική ταυτότητα της χώρας υποδοχής. Η μελέτη του επιπολιτισμού είναι ένα βασικό στοιχείο της κατανόησης των ενδοψυχικών αλλαγών που παρατηρούμε στα άτομα που εγκαθίστανται σε μια νέα χώρα και χρειάζεται να λειτουργήσουν σε ένα διαφορετικό γλωσσικό, πολιτικό και κοινωνικο-οικονομικό περιβάλλον αλλά ταυτόχρονα προσφέρει εξηγήσεις για το πώς η κυρίαρχη κουλτούρα της χώρας υποδοχής μεταβάλλεται από την αλληλεπίδρασή της με την κουλτούρα που φέρουν οι μετανάστες από τη χώρα προέλευσής τους.\nΤο δεύτερο μέρος του βιβλίου εστιάζεται κυρίως στην κοινότητα και στο πώς οι πολιτισμικές καταβολές της μπορούν να επηρεάσουν την ψυχική υγεία του ατόμου. Στα κεφάλαια που απαρτίζουν αυτό το μέρος παρουσιάζεται η επίδραση των τριών στοιχείων της λεγόμενης κοινότητας «θεραπευτή»: Ο παραδοσιακός πολιτισμός και οι τελετουργίες που αφορούν τα πιο σημαντικά στάδια του βιολογικού κύκλου του ατόμου. Η οικογένεια με όλες τις μορφές που μπορεί να παρουσιάζει και οι ψυχοθεραπευτικές ιδιότητες που μπορεί να έχει. Τέλος, η οργανωμένη από την πολιτεία κοινοτική μονάδα ψυχικής υγείας που καλύπτει με τον επιστημονικά δέοντα τρόπο τις ψυχιατρικές ανάγκες του πληθυσμού της κοινότητας. Ιδιαίτερο ενδιαφέρον παρουσιάζει η αντιστοίχιση που με εξαιρετικό τρόπο κάνει ο συγγραφέας των κοινοτικών τελετουργιών που συνδέονται με τη ζωή και τον θάνατο του ατόμου με τις ψυχολογικές ανάγκες του. Ειδικότερα τα έθιμα που αφορούν τον θάνατο έχουν ψυχοκαθαρτική και υποστηρικτή αξία για το άτομο και τα περισσότερα από αυτά είναι σε απόλυτη αντιστοίχιση με την πρόσφατη επιστημονική γνώση για το πένθος και τα στάδιά του.\nΣτο τρίτο μέρος του βιβλίου παρουσιάζεται η σχέση της ψυχιατρικής με τον πολιτισμό και την κοινότητα. Πέρα από την εκτενή αναφορά στις ψυχικές παθήσεις και στα ιδιαίτερα ψυχικά σύνδρομα που σχετίζονται με τις πολιτισμικές ιδιαιτερότητες της κάθε γεωγραφικής περιοχής, ένα σημαντικό σημείο του τρίτου μέρους είναι η εκτενής αναφορά στη μελέτη της ψυχιατρικής σαν ενός ιατρικού πεδίου που παρουσιάζει πολιτισμικές διαφοροποιήσεις και εξειδικεύσεις. Αυτό είναι ένα σημαντικό εύρημα που αφορά σε σημαντικό βαθμό τον ειδικό της ψυχικής υγείας της πολυπολιτισμικής κοινότητας που καλείται να λειτουργήσει με επίγνωση και σεβασμό της ψυχοβιολογικής διαφορετικότητας των μελών της κοινότητας.\nΗ προστατευτική ικανότητα\nΣτο ερώτημα λοιπόν αν η κοινότητα μπορεί να λειτουργεί ως «θεραπευτής» που ο συγγραφέας θέτει σαν υπότιτλο του βιβλίου η μελέτη των επί μέρους κεφαλαίων αναδεικνύει τρεις σημαντικές έννοιες. Αρχικά την έννοια της πολιτισμικής ανοσίας, της δυνατότητας δηλαδή του πολιτισμού να λειτουργεί προστατευτικά στην εμφάνιση της ψυχικής νόσου. Στη συνέχεια την αξία των πολιτισμικών αξιών και των τελετουργιών σε αντίθεση με την κοινωνική ανομία ως πυλώνων αυτής της προστατευτικής ικανότητας του πολιτισμού. Τέλος τους τρεις τύπους κοινοτήτων που μπορούν να λειτουργήσουν θεραπευτικά: τη μικρή περιχαρακωμένη κοινότητα όπως το απομονωμένο χωριό του ελληνικού παρελθόντος, την «κλειστή», κατά το δυνατόν πολιτισμικά ομοιογενή κοινότητα όπως είναι οι μειονοτικές ή οι μεταναστευτικές κοινότητες και την ανοιχτή νεωτερική κοινωνία με απουσία ανομίας και ισχυρά πολιτισμικά στοιχεία, μιας κοινωνίας δηλαδή που ανταποκρίνεται χωρίς ακρότητες στις αλλαγές και στις προκλήσεις που αντιμετωπίζει διατηρώντας τη συνοχή και τον πολιτισμικό της προσανατολισμό.\nΣυμπερασματικά, το βιβλίο του καθηγητή Μιχάλη Μαδιανού προσφέρει μια ενδιαφέρουσα ματιά στην ψυχολογική θεώρηση των πολιτισμικών και κοινωνικών φαινομένων και αποτελεί μια σημαντική προσθήκη στην ελληνική βιβλιογραφία. Ο κατανοητός λόγος δε του συγγραφέα το κάνει ευανάγνωστο για κάθε αναγνώστη, χωρίς όμως να χάνει σε τίποτα από την επιστημονικότητα που απαιτεί ο ειδικός από ένα παρόμοιο σύγγραμμα.\nΟ κ. Φραγκίσκος Γονιδάκης είναι επίκουρος καθηγητής Ψυχιατρικής στην Ιατρική Σχολή Αθηνών.


ΤΑ «ΕΥΛΟΓΙΑΣΜΕΝΑ» ΣΤΡΑΤΙΩΤΑΚΙΑ\nτου Υποστρατήγου ε. α K.Χ. Κωνσταντινίδη, 14.10.2004\nΗ Αμερική δεν πάει καθόλου καλά και δικαίως έχει γίνει μισητή από τους λαούς. Κατηγορείται από διεθνείς οργανώσεις για παραβιάσεις:\n1 ανθρωπίνων δικαιωμάτων (κράτηση σε μυστικές φυλακές, στέρηση νομικής προστασίας στους κρατουμένους, κακοποιήσεις, βασανιστήρια κ.α)\n2 εκλογικών διαδικασιών. Τούτο την εντάσσει στην χωρία των τριτοκοσμικών και κρυπτοφασιστικών χωρών. Το θέμα μας όμως είναι η Ευλογιά και ο εμβολιασμός των Αμερικανών στρατιωτικών με τον ιό.\nΕίναι γνωστή σε όλους η φοβερή αυτή νόσος που άφησε στο παρελθόν εκατομμύρια θύματα στο πέρασμα της. Ο ιός της Ευλογιάς χρησιμοποιήθηκε σαν όπλο εξοντώσεως αντιπάλων, κάτι που αναβιώνει και σήμερα με τα βιολογικά όπλα. [Με τον ιό της ευλογιάς οι Αμερικανοί νέο-έποικοι εξόντωσαν τους γηγενείς Ινδιάνους, εγκαταλείποντας κουβέρτες μολυσμένες με τον ιό] Ο ιός της ευλογιάς είναι ένας εξαιρετικά μεταδοτικός ιός, γνωστός με το όνομα Variola. Το τελευταίο κρούσμα της νόσου σημειώθηκε το 1977 και ως εκ τούτου ο Παγκόσμιος Οργανισμός Υγείας θεωρεί ότι η νόσος ξερριζώθηκε το 1980. Το 1972 υπογράφηκε η Συνθήκη για την Κατάργηση των Βιολογικών Όπλων, η οποία προβλέπει την καταστροφή όλων των αποθεμάτων . Παρότι όμως οι ΗΠΑ, η Σοβιετική Ένωση και η Β. Κορέα είχαν υπογράψει την σχετική Συνθήκη δεν έχουν ακόμη καταστρέψει τα βιολογικά τους όπλα. Όπως αναφέρει ο Dr. Larry Gross, 700.000 περίπου βετεράνοι του Κόλπου είχαν υποβληθεί σε εμβολιασμό κατά της Ευλογιάς(άρθρο του Timothy Watson). Γιατί; Μια εξήγηση υπάρχει:\n1 πιθανόν να ανέμεναν βιολογικό πόλεμο από το Ιράκ. [Να σημειωθεί ότι τώρα δεν γίνονται εμβολιασμοί, διότι αφ' ενός η νόσος ξεριζώθηκε και αφ' ετέρου, το εμβόλιο φέρνει παρενέργειες και σπανίως και θάνατο]\n2 μπορεί και να σχεδίαζαν οι Αμερικανοί βιολογικό πόλεμο κατά των Ιρακινών. Το περίεργο όμως είναι ότι έχουν χαθεί τα αρχεία των εμβολιασμών.\nΟ Peter Kawaja, βετεράνος του Κόλπου, ήγειρε αγωγή κατά της Αμερικανικής Κυβερνήσεως για εγκλήματα πολέμου, συσχετίζοντας την καταστροφή του Ομοσπονδιακού κτιρίου Murrah της Οκλαχόμα με την «Καταιγίδα της Ερήμου». Αυτός ισχυρίζεται ότι μέσα σ' αυτό το κτίριο φυλάσσονταν τα σχετικά με τον εμβολιασμό αρχεία και κατέστρεψαν το κτίριο για ν' αποφύγουν τυχόν διώξεις από τους βετεράνους του πολέμου. Ο Peter Kawaja υπέβαλε αγωγή στο Δικαστήριο της Φλώριδας, όπου κυβερνήτης είναι ο αδελφός του προέδρου Μπους, ο George Herbert Walker Bush. Ενάγει επίσης εκατοντάδες ομοσπονδιακούς πράκτορες για εγκλήματα πολέμου, απόκρυψη, συνωμοσία, διαφθορά, συνδρομή και υποκίνηση, απάτη, συσκότιση της δικαιοσύνης κλπ. Τότε οι ομοσπονδιακοί πράκτορες εισέβαλαν στο σπίτι του και κατέσχον ταινίες, φακέλλους και λοιπές μαρτυρίες που σχετίζονται με το θέμα της Ευλογιάς, για "λόγους εθνικής ασφαλείας". Όμως υπολόγισαν "χωρίς τον ξενοδόχο", διότι το Radio Personality είχε κρατήσει αντίγραφα. Τι περιμένεις όμως από μια Πολιτεία που την κυβερνούν εγκληματίες, συνωμότες, ψεύτες, άφρονες, άπληστοι και κακοί;


Κύπρος: Μάνα και γιος εμπλέκονται σε διεθνές κύκλωμα ναρκωτικών\nΑρχική / Κύπρος / Κύπρος: Μάνα και γιος εμπλέκονται σε διεθνές κύκλωμα ναρκωτικών\nΟι τρεις φέρονται να συνεργάζονταν σε κύκλωμα που εμπορευόταν κοκαΐνη, ηρωίνη και άλλα ναρκωτικά.\nΣύμφωνα με όσα ανέφερε ο Εισαγγελέας για την υπόθεση, η 67χρονη πραγματοποιούσε νυκτερινές «αποστολές κοκαΐνης». Συγκεκριμένα, υπάρχουν στοιχεία που θέλουν την 67χρονη να πραγματοποίησε 26 συνολικά ταξίδια στο Devon. Τα ταξίδια αυτά της απέφεραν κέρδη χιλιάδων λιρών Αγγλίας.\nΟ Εισαγγελέας δήλωσε χαρακτηριστικά ότι «η γυναίκα είτε τελεί σε πλήρη άγνοια για το τι έγινε είτε είναι ένοχη».\nTags : CY NEWS CY SOCIETY EXETER ΓΙΟΣ ΚΎΚΛΩΜΑ ΚΎΠΡΟΣ ΜΆΝΑ ΝΑΡΚΩΤΙΚΆ


K.K.4ever: ΚΚΕ: Ανακοίνωση για την επέτειο της απελευθέρωσης της Αθήνας από τους ναζί κατακτητές.\nΗ απελευθέρωση της Αθήνας και όλης της Ελλάδας από τη ναζιστική - φασιστική κατοχή ήταν έργο της ηρωικής πάλης του ελληνικού λαού, της εποποιίας της ΕΑΜικής Αντίστασης, της οποίας βασικός εμπνευστής και αιμοδότης ήταν το ΚΚΕ. Η ΕΑΜική αντίσταση στη χώρα μας είχε συμβολή στην Αντιφασιστική Νίκη των Λαών στην Ευρώπη, όπου ο σοσιαλισμός, η ΕΣΣΔ και εκατομμύρια αγωνιστές, κομμουνιστές και ο Κόκκινος Στρατός έπαιξαν αποφασιστικό ρόλο στη συντριβή του φασισμού – ναζισμού. Αποτελεί καθήκον των μελών και φίλων του ΚΚΕ και της ΚΝΕ, κάθε τίμιου ανθρώπου να μάθει ο λαός και ιδιαίτερα η νεολαία την ιστορική αυτή αλήθεια. Το μήνυμα είναι επίκαιρο.\nΕτικέτες ΕΑΜ-ΕΛΑΣ, Ιστορία - πολιτική - ΚΚΕ, Ιστορία-Πολιτισμός, Κ.Κ.Ε, ΚΝΕ, Σοβιετική Ένωση


Ο Κάμπος σε... ρόλο Σεφ (pics) - SportsRadar | Gossip-tv.gr\nΟ Κάμπος σε... ρόλο Σεφ (pics)\nO Τζάλμα Κάμπος άφησε για λίγο τα γήπεδα και βρέθηκε στην κουζίνα του Μακεδονία Παλλάς.\nΟ 30χρονος ποδοσφαιριστής του ΠΑΟΚ, έκανε γύρισμα για τις ανάγκες του PAOK TV και με την βοήθεια του σεφ του ξενοδοχείου ο οποίος είναι και φίλαθλος του «Δικεφάλου του Βόρρα» ετοίμασε το δικό του φαγητό.\nΠερισσότερες πληροφορίες σύντομα στο PAOK TV.


Διαφορά μεταξύ των αναθεωρήσεων του «150 Νούβα» - Βικιπαίδεια\nΔιαφορά μεταξύ των αναθεωρήσεων του «150 Νούβα»\n150 Νούβα (επεξεργασία)\nΈκδοση από την 15:50, 30 Ιουνίου 2011\n116 bytes προστέθηκαν , πριν από 9 έτη\n+ τροχιακά στοιχεία\nΈκδοση από την 11:13, 12 Νοεμβρίου 2010 (επεξεργασία)\nμ (Ρομπότ: Προσθήκη: sl:150 Nuva Τροποποίηση: ru:(150) Нюйва)\nΈκδοση από την 15:50, 30 Ιουνίου 2011 (επεξεργασία) (αναίρεση)\n(+ τροχιακά στοιχεία)\n| 150 Νούβα | [[Τζέιμς Κρεγκ Γουάτσον|James Craig Watson]] | [[18 Οκτωβρίου]] [] | | | [[18 Ιουνίου]] [] ([[Ιουλιανή Ημέρα|Ι.Η. (JD)]] 2455000,5) | 0,131128 | 2,981 [[Αστρονομική μονάδα|AU]] (446,0 εκατομ.[[χιλιόμετρο|km]]) | 2,591599 AU (387388,685 εκατομ. km) | 3,370363 AU (504503,151 εκατομ. km)| 1880,2 | 2,19193 | 206,28 | 151,26 | 0,94 }}\nΗ '''Νούβα (Nuwa)''' είναι ένας πολύ μεγάλος και σκουρόχρωμος [[αστεροειδής]] της [[Κύρια Ζώνη Αστεροειδών|Κύριας Ζώνης Αστεροειδών]] με [[απόλυτο μέγεθος]] (όπως ορίζεται για το Ηλιακό Σύστημα) 8,23. Ανακαλύφθηκε το [] από τον [[Τζέιμς Κρεγκ Γουάτσον]], που παρατηρούσε από το [[Ανν Άρμπορ]] του [[Μίσιγκαν]], και πήρε το όνομα της κινεζικής θεάς της Δημιουργίας.\nΜία [[επιπρόσθηση]] αστέρα από τον αστεροειδή αυτόν έχει καταγραφεί μέχρι σήμερα, στις [[17 Δεκεμβρίου]] [].\n=== Φυσικά χαρακτηριστικά ===\nΗ μέση διάμετρος της Νούβα είναιεκτιμάται σε 151,113 [[χιλιόμετρο|km]]. Ο φασματικός τύπος της είναι '''C''' (ανθρακούχος). Η Νούβα περιστρέφεται γύρω από τον εαυτό της μία φορά κάθε 8 ώρες και 8 λεπτά.\n* [http://ssd.jpl.nasa.gov/sbdb.cgi?sstr=150;orb=1 Τροχιά] από το JPL (Java) / [http://ssd.jpl.nasa.gov/horizons.cgi?find_body=1&body_group=sb&sstr=150 Εφημερίδα]\nΑνακτήθηκε από "https://el.wikipedia.org/wiki/Ειδικό:MobileDiff/2741341"


Σοκ στην Μπαρτσελόνα – Εκτός για τρεις μήνες ο Σέρτζι Ρομπέρτο - Simerinos.gr\nΣε χειρουργική επέμβαση στον ορθό μηριαίο του δεξιού ποδιού θα υποβληθεί ο Σέρτζι Ρομπέρτο. Όπως ανακοίνωσε η Μπαρτσελόνα, ο διεθνής Ισπανός μέσος θα χειρουργηθεί τις επόμενες ημέρες στο Τουρκού της Φινλανδίας, από τον εξειδικευμένο χειρουργό Λάσε Λεμπάινεν, υπό την επίβλεψη του ιατρικού επιτελείου του συλλόγου.\nΟι «μπλαουγκράνα» αναφέρουν ότι νεότερη ενημέρωση θα υπάρξει μετά την ολοκλήρωση της επέμβασης, όμως τα καταλανικά ΜΜΕ προεξοφλούν ήδη ότι ο 29χρονος ποδοσφαιριστής θα μείνει περίπου τέσσερις μήνες εκτός αγωνιστικής δράσης, προσθέτοντας ακόμη έναν «πονοκέφαλο» στον Τσάβι ενόψει της συνέχειας της σεζόν.\nΟ Σέρτζι Ρομπέρτο έχει πραγματοποιήσει 12 εμφανίσεις τη φετινή χρονιά με την Μπαρτσελόνα (εννέα στο ισπανικό πρωτάθλημα και τρεις στο Champions League), σκοράροντας δύο φορές. Στα τέλη Οκτωβρίου υπέστη θλάση στον τετρακέφαλο και, ενώ πρόσφατα επέστρεψε στις προπονήσεις, έπαθε υποτροπή.\nΠροηγούμενο άρθροFED – Ο πληθωρισμός δεν πρέπει πλέον να θεωρείται «παροδικός»\nΕπόμενο άρθροΉττα του Ολυμπιακού από τον Λεβαδειακό (3-2)


Του Πάνου Κατσώνη / Υπάρχει κερδισμένος στην κόντρα Στασινού - Πάπουτσα; Το παρασκήνιο και το άρωμα εκλογών...\nReading: Του Πάνου Κατσώνη / Υπάρχει κερδισμένος στην κόντρα Στασινού – Πάπουτσα; Το παρασκήνιο και το άρωμα εκλογών…\nUpdated 2021/10/11 at 1:12 ΜΜ\nΙδιαίτερη… σκόνη σήκωσε τα προηγούμενα 24ωρα η κόντρα ανάμεσα στον Νίκο Πάπουτσα και τον επικεφαλής του “Λαμία στο Κέντρο” και αντιδήμαρχο Υγείας με τον Καραϊσκο, Παναγιώτη Στασινό. Και επειδή το ρεπορτάζ “τρέχει”, ας δώσουμε την δική μας ανάγνωση…\nΓια όσους δεν γνωρίζουν κρατάει καιρό η “κολώνια” της… αντίδρασης, Πάπουτσα στο εσωτερικό του συνδυασμό “Λαμία στο Κέντρο”, με τον επικεφαλής.\nΤι κρύβεται όμως πίσω από την συγκεκριμένη κόντρα;Τι λέει ο ΣΥΡΙΖΑ;\nΟ πρώτος θεωρεί όπως γράφει και στο κείμενο του, πως ο Π. Στασινός “…. εμφανώς πια απορροφημένος από την διοικητική θέση που του έχει ανατεθεί, έχει πάψει εδώ και καιρό να συνδιαλέγεται με τον ίδιο του τον συνδυασμό. Έχει επί της ουσίας ταυτισθεί πολιτικά με την δημοτική αρχή με την οποία όχι μόνον συμπορεύεται, αλλά και την υποστηρίζει σθεναρά με κάθε τρόπο εντός και εκτός του δημοτικού συμβουλίου, ενώ λησμονεί τα της δικής του παράταξης.”.\nΤι μας λέει δλδ ο Νίκος Πάπουτσας, πίσω από τα λόγια, (αν μεταφράσουμε πολιτικά). Ό,τι στο μνημόνιο… συνεργασίας με την δημοτική αρχή (που συμφώνησε και ο ίδιος εξ’ αρχής) ώστε να τοποθετηθεί ο Στασινός στο… πλάι της παράταξης “Περήφανη Πόλη”, το “Λαμία στο Κέντρο” δεν εκφράζεται, αλλά… “συγκαταβατεί”.\nΑπό την άλλη μεριά η πλευρά Στασινού ισχυρίζεται μέσω της απαντητικής επιστολής προς Παπουτσα -και χωρίς να τον κατονομάζει- ότι στόχος του είναι ένα κομματικό ακροατήριο ίσως και προσωπικές φιλοδοξίες : “…και επιτέλους, θα πρέπει να ξεκαθαριστεί τι ακριβώς ζητάμε ως άτομα και ως συνδυασμός από την συμμετοχή μας στην Αυτοδιοίκηση και στο Δήμο Λαμιέων γενικότερα. Εξυπηρετούμε κομματικές επιδιώξεις; Μήπως προσωπικές φιλοδοξίες;”\nΜπηχτές από τον Στασινό δια… ερώτησης (να είμαστε και καλυμμένοι νομικώς, άλλωστε με δικηγόρο έχουμε να κάνουμε).\nΤι κρύβεται όμως πίσω από την συγκεκριμένη κόντρα;\nΑν μπορούμε να “διαβάσουμε” την πολιτική κίνηση Πάπουτσα, ο πρώτος δείχνει να έχει ως στόχο το πολιτικό… ξεμπρόστιασμα του Παναγιώτη Στασινού, αναφορικά με την επόμενη μέρα, να ξεκαθαρίσει με απλά λόγια με ποιον είναι. Κάτι που ίσως τον 0δηγήσει και σε πολιτικό ατόπημα. Αν είναι δλδ με τον ΣΥΡΙΖΑ ή απέναντι. Ο ίδιος (Ν. Πάπουτσας) ισχυρίζεται ότι παρά τις εκκλήσεις για συνεδρίαση εντός του οργάνου, δεν εισακούγεται. Την ίδια ώρα, η πλευρά Στασινού -όπως προκύπτει από το ρεπορτάζ- απαντά λέγοντας πως δεν είχαν ποτέ πρόσκληση από τον κ. Πάπουτσα προκειμένου να συζητήσουν…\nΌπως καταλαβαίνετε το πράγμα μπερδεύει αλλά από την άλλη δεν κάνει και αίσθηση η κάθε πλευρά να ισχυρίζεται το αντίθετο.\nΑυτό που προκύπτει δια της… κομματικής οδού, βάσει καλά πληροφορημένων πηγών, είναι πως … ΣΥΡΙΖΑ “Βόρειας και Νότιας Λαμίας”, παραμένει για την -ώρα- παρατηρητής και… αμέτοχος. Αν το δείτε ψύχραιμα, είναι λογικό. Ο ΣΥΡΙΖΑ στην πόλη θέλει να μην κλείσει καμία πόρτα βλέποντας την εκλογική διάθεση που υπάρχει στον Δήμο Λαμιέων στο πρόσωπο Καραϊσκου.\nΕν κατακλείδι και αν προσπαθήσουμε να συνοψίσουμε πολιτικά, ο μεν Πάπουτσας δείχνει να απευθύνεται σε ένα καθαρά κομματικό ακροατήριο – αυτό του ΣΥΡΙΖΑ- προσπαθώντας να το συσπειρώσει την ώρα που ο Στασινός ούτε λέει ούτε δεν λέει αν πρεσβεύει τον ΣΥΡΙΖΑ στην αυτοδιοίκηση του Δήμου Λαμιέων. Περισσότερο δε, δείχνει την τάση… να αφήσει το κομματικό έξω από την αυτοδιοίκηση παρά την στήριξη που έλαβε προεκλογικώς από τον ΣΥΡΙΖΑ. Σε κάθε περίπτωση η κίνηση Πάπουτσα επικοινωνεί μια κατάσταση ασυνεννοησίας και διάσπασης στο εσωτερικό του “Λαμία στο Κέντρο” προσπαθώντας να ωθήσει τον αντιδήμαρχο Υγείας να πάρει θέση. Ο τελευταίος δεν το έπραξε μέσω της επιστολής του, κρατώντας μια πιο… αυτοδιοικητική στάση, ωστόσο στράφηκε -έστω και χωρίς να τον κατανομάζει- εναντίον του Πάπουτσα φωτογραφίζοντας διάθεση του τελευταίου για προσωπικές φιλοδοξίες.\nΜε απλά λόγια, είναι μια κόντρα του ποιος “θα φάει τον άλλο”… πολιτικά μέσω σε ένα “Λαμία στο Κέντρο” που δεν διανύει και τις πιο… υγιείς μέρες του.\nΑναφορικά με το ερώτημα που τίθεται στον τίτλο, ακόμη είναι νωρίς για να βγάλουμε συμπέρασμα αναφορικά με τον κερδισμένο. Η ουσία είναι πως ο Πάπουτσας, πέτυχε κάτι. Να βάλει ζήτημα στο εσωτερικό του συνδυασμού και να τεντώσει τα… αυτιά των ΣΥΡΙΖΑΙΩΝ.\nΑν θα έχει αποτέλεσμα;\nΠροσωπικά θα του πρότεινα να κρατάει μικρό καλάθι…\nΤώρα, αν “χτίζει” σε κεντρικό επίπεδο (δες για υποψήφιος βουλευτής) η αυτοδιοικητικά με τις πλάτες ΣΥΡΙΖΑ, θα φανεί μπροστά μας… Πάντως οι “γλώσσες της πιάτσας” μουρμουρίζουν ότι το πρώτο θα κριθεί από την σκέψη… Βέττα για το που θα πολιτευτεί, μιας και το σενάριο της Β’ Αθήνας, δείχνει να απομακρύνεται κατά πολύ τελευταίως. Την ίδια ώρα, πέραν του Σαρακιώτη, δεν υπάρχει υποψήφιος που να δείχνει δυναμική…\nΤο τελευταίο θα το αναλύσουμε σε άλλο κεφάλαιο…\nΥΓ : Τα άρθρα Πάπουτσα και Στασινού παρακάτω\nΤου Νίκου Πάπουτσα / Πού είναι η Λαμία στο κέντρο; – Lamianow.gr\nΕσωπαραταξιακή διαμάχη στο “Λαμία στο Κέντρο”! Τι απαντά ο Στασινός στο άρθρο Πάπουτσα – Lamianow.gr\nTAGGED: Featured, ΑΠΟΨΕΙΣ, ΠΑΠΟΥΤΣΑΣ, ΣΤΑΣΙΝΟΣ, ΤΟΥ ΠΑΝΟΥ ΚΑΤΣΩΝΗ\nLamianow.gr 11 Οκτωβρίου 2021, 12:45\nPrevious Article Κώστας Κεντέρης: Πού ζει και με τι ασχολείται σήμερα; – BINTEO\nNext Article Επίθεση στο ΑΠΕ-ΜΠΕ από τον ΣΥΡΙΖΑ για ανάρτηση στο Twitter


EAETE | Υγεια-Ασφαλιση Archives - Page 92 of 96 - EAETE\nΤα υψηλά στάνταρ των Ελλήνων ιατρών\nΕξαγωγή ιατρικών γνώσεων υψηλού επιπέδου, σε παγκόσμιο επίπεδο, από Έλληνες γιατρούς. Πρόσφατο παράδειγμα, γυναικολόγος χειρουργός, ο οποίος -για πρώτη φορά στην Αγγλία- πραγματοποίησε αφαίρεση μήτρας, από 42χρονη Αγγλίδα, δια μέσου του ομφαλού, από οπή μόλις δύο εκατοστών! Πρόκειται για το Διδάκτορα του Πανεπιστημίου της Αθήνας, κ Στέφανο Χανδακά MD MBA PhD, ο οποίος εφαρμόζει στη χώρα μας\nΔυνατότητα εξοικονόμησης πολλών εκατ. ευρώ από τα χειρουργεία ημέρας\nΜελέτη, που διεξήχθη από τον Τομέα Οικονομικών της Υγείας της Εθνικής Σχολής Δημόσιας Υγείας (ΕΣΔΥ), υποστηρίζει ότι η εφαρμογή του θεσμού του χειρουργείου ημέρας στο ΕΣΥ θα συνέβαλε στην εξοικονόμηση έως και 225 εκατομμυρίων ευρώ για το κράτος. Οι ερευνητές της ΕΣΔΥ επισημαίνουν ότι το ελληνικό σύστημα υγείας παρουσιάζει ιδιαίτερη υστέρηση στην ενσωμάτωση του χειρουργείου ημέρας στη\nΗ Παγκόσμια Ημέρα κατά του Καπνίσματος γιορτάζεται κάθε χρόνο στις 31 Μαΐου, με απόφαση που πήρε το 1988 ο Παγκόσμιος Οργανισμός Υγείας, για να μας υπενθυμίζει τις βλαβερές συνέπειές του. Η Ελλάδα είναι μία από τις πρώτες χώρες στην Ευρώπη σε κατανάλωση τσιγάρων, με τους άνδρες να προηγούνται με 47,4% έναντι 39,6% των γυναικών. Το\nΠαράλληλη Ιατρική, φυσική υγεία και ευεξία – Η Δάφνη\nΤο φαρμακείο της Φύσης είναι ανεξάντλητο και πολύτιμο για τον άνθρωπο. Η σειρά δημοσιεύσεων της κας Domenica Verona Natoli, σχετικά με τα βότανα και τις ιαματικές τους ιδιότητες, μας μαθαίνει πώς να αξιοποιούμε τις θεραπευτικές ιδιότητες φυτών και βοτάνων. H ΔΑΦΝΗ (Laurus Nobilis) Η δάφνη ανήκει στην οικογένεια “Lauraceae” και το φαρμακευτικό της όνομα είναι “Folia\nΕλληνικές ιατρικές κλινικές στην αγορά της Ρωσίας\nEίσοδο στην πολλά υποσχόμενη αγορά της Ρωσίας πραγματοποιούν κορυφαίες κλινικές της Ελλάδας αυτή την περίοδο, προσδοκώντας τη διεύρυνση της πελατειακής τους βάσης. Την προώθηση του άγνωστου ιατρικού τουρισμού της Ελλάδας στη ρωσική αγορά επιχείρησαν για πρώτη φορά ελληνικές κλινικές στα μέσα της εβδομάδας που πέρασε, σε πολυτελές ξενοδοχείο της Μόσχας, στο πλαίσιο του Greek Medical


everything you know is wrong: Αφροδίτη out of focus με μυωπία και αστιγματισμό\nΟ σκύλος είναι ο ίδιος που είχε δαγκώσει την Αφροδίτη ένα βράδυ στη Σπηλιά;\nΟχι, εκείνος φαρμακώθηκε απ' τη δαγκωματιά.\nΚαι ο αναρχικός με το μηχανάκι μήπως είναι αυτός που ένα βράδυ σε ένδειξη αντίστασης στην ιδιοκτησία και στη ρύπανση του περιβάλλοντος από τα παπάκια έσπασε τον καθρέφτη από το δικό μου μηχανάκι;\nΔιευκρίνιση προς τους λογής λογής τρολαρίες: Η ιστορία της ανάρτησης είναι απολύτως φανταστική. Οποιαδήποτε ομοιότητα με πραγματικά πρόσωπα, τόπους ή καταστασεις είναι καθαρά συμπτωματική.\n@ Ιλπόλο: όχι ρε, έχεις μπερδέψει πρόσωπα και καταστάσεις.\nΓκλουπ! Τι εννοείς φανταστικά; Δεν υπάρχει ο Χρυσοχοΐδης; Σκύλοι δεν κυκλοφορούν στο Λιστόν; Ιιιιιι...οι μπάτσοι δε χορεύουν στροβιλιζόμενοι στα καπώ;\nΜη μου πεις ότι κι η Αφροδίτη ξύρισε το μούσι κι έβαλε φακούς επαφής γιατί θα πεθάνω.\nκαλά ε? το rio(t) - antirio(t) έγραψε ιστορία λέμε....\nεεε!!! που πήγε το 'Κ' μου??\nδιάβασε τον Πόρφυρα?!?!? μπουχαχα\nο αναρχικός με το μηχανάκι είναι αυτός που λούζεται τη βενζίνη όταν τον εγκαλεί η συντρόφισσά του η αριστερίστρια γιατί άργησε να γυρίσει...\nΧαχαχα! Επιτέλους, η πραγματική ταυτότητα της Αφροδίτης. Εύγε δαιμόνιε Πίκο Απίκο!\nGoGo, η Αφροδίτη ξύρισε το μούσι, έβαλε φακούς, έγινε εξώφυλλο στο Φόκιους και αναμένεται να ποζάρει και για το Χάστλερ...\nKostas με και χωρίς Κάπα: Υπήρχε στο Ρίο, λέει ένας αστικός μύθος, ένας μουρλαμένος τυπάς που κοιτούσε απέναναντι στο Αντίριο και φώναζε: Άη εμ δε μαστερ οφ δε χίαρ εντ δε μάστερ οφ δε αντιχίαρ...\nPakiboy, παρανάλωμα του πυρός τον έκανες τον αναρχικό. Ειδικά άμα είναι στουπί απ' το μεθύσι και λουστεί και τη βενζίνη, θα γίνει... άστα βράστα.\nΚ1 μερσί, αλλά ο Πίκος είναι απ' άλλο ανεκδοτο, απο εκείνο δηλαδή που είναι μέσα στο αερόστατο ο Απίκος με τον αεροστασιάρχη και του λέει ο Πίκος: Πω πω... Δες πόσο ψηλά είμαστε, σαν μυρμήγκια φαίνονται οι ανθρώποι. Και του απαντά ο αεροστασιάρχης: Δεν ξεκινήσαμε ακόμη. Αυτά που βλέπεις μυρμήγκια είναι!\n(περιττό να δηλώσω τοις πάσι ότι αυτό είναι το πιο αστείο πράγμα που έχω διαβάσει ποτέ... στην Φρουτοπία του Τριβυζά, εννοείται)\nΞέρεις το φοβερό επιστημονικό συμπέρασμα, ότι η Μόνα Λίζα ήταν άντρας, ε; :)\n(και το τραγούδι που έβαλες, πολύ καλή επιλογή!)\nΜονος Λίζος είπε...\nΜε φώναξε κανείς (κλικ μι λεμε)\nΔαιμόνιε ρεπόρτερ ο αστικός μύθος λέει ότι ο τύπος έκανε καμάκι σε τουρίστριες λέγοντας here is rio, anti-here is antirio, I'm the master of the here.\nΠοιες λετριστικές φιγούρες κρύβονται κάτω από τα ονόματα, γιόγιας, ιλπόλος και κορομιός;\nΑνώνυμε, ευχαριστώ για την ορθή διόρθωση - υπενθύμιση. Κάπου όμως διάβασα ότι η προτιμότερη πραγματικότητα δεν είναι η πραγματική, αλλά αυτή που το μυαλό μας θυμάται και έχει διαμορφώσει, συνήθως διαστρεβλώνοντας την πραγματική πραγματικότητα.\n(οι γιόγιας, ιλπόλος και κορομιός είμαστε εγώ...)


Κερδίστε ένα αντίσκηνο παραλίας και μια πετσέτα Terra Nation για τις διακοπές σας - POPAGANDA\nΚερδίστε ένα αντίσκηνο παραλίας και μια πετσέτα Terra Nation για τις διακοπές σας\nΚαι καλά μπάνια από την Popaganda.\nΤο καλοκαίρι έρχεται και οι αιγιαλοί μας καλούν. Βγήκαν και οι γαλάζιες σημαίες οπότε οι εξορμήσεις στις παραλίες είναι μέσα στο πρόγραμμα. Τα τελευταία χρόνια όμως ένα μπάνιο ισοδυναμεί με μπόλικα χρήματα για ενοικίαση ομπρέλας, ξαπλώστρας, καφέ και ούτω καθ’ εξής. Γι’ αυτό πλέον οι περισσότεροι πηγαίνουμε στις παραλίες προμηθευμένοι με ταπεράκια, καφέδες, και φυσικά ομπρέλες, αντίσκηνα, πετσέτες. Κάπου εκεί εμφανίζονται τα προϊόντα της Terra Nation και κάνουν τη ζωή και τα μπάνια μας ευκολότερα. Αντίσκηνα, ομπρέλες, στρώματα, πετσέτες, τσάντες μεταφοράς και οτιδήποτε παραπάνω χρειάζεται για άνεση στην επίσκεψή μας στην παραλία πάνω στην άμμο και κάτω από τον ήλιο.\nΗ Terra Nation λοιπόν σε συνεργασία με την Popaganda σας κάνουν το πιο πρακτικό καλοκαιρινό δώρο. Τα δώρα είναι δύο. Το βολικότατο αντίσκηνο Rekakohu Good Cloud σε σιέλ χρώμα που συνοδεύεται απ’ όλα όσα χρειάζονται. Πέρα από τα παράθυρα με σίτα για εξαερισμό και εξωτερικό αντηλιακό κάλυμμα, τον εύκολο μηχανισμό για άνοιγμα και κλείσιμο, τις θήκες για προσωπικά αντικείμενα, το μεγάλο δάπεδο και την αντηλιακή προστασία, το Rekakohu Good Cloud «έρχεται» μαζί με τα πασαλάκια και τα σχοινιά του μέσα σε ένα σάκο μεταφοράς με ιμάντες ώμου.\nΤο δεύτερο δώρο, είναι η πετσέτα Agimoe με διαστάσεις 80×160, αντιβακτηριδιακή επεξεργασία που εμποδίζει την κακοσμία και πολύ γρήγορο στέγνωμα. Και επειδή και η πετσέτα χρειάζεται προστασία, συνοδεύεται από θήκη μεταφοράς.\nΓια να λάβετε συμμετοχή στο διαγωνισμό αρκεί να στείλετε mail στο info@popaganda.gr με θέμα Terra Nation και κείμενο το ονοματεπώνυμό σας μέχρι την Κυριακή 1η Ιουνίου. Αν δεν τα καταφέρετε υπάρχει και το eshop.


Δημοσιεύτηκε: Τρίτη, 24 Μαρτίου 2020 09:26\nΤριάντα τρεις πολίτες σε όλη την επικράτεια, πήραν πρόστιμα γιατί κινούνταν αδικαιολόγητα χωρίς προφανή αιτία, ενώ το… 99,8%, των πολιτών, σύμφωνα με στελέχη της αστυνομίας, εναρμονίστηκαν με το μέτρο της απαγόρευσης μετακίνησης, την πρώτη μέρα εφαρμογής του.\nΤα προβλήματα που παρατηρήθηκαν και τα πρώτα παράπονα ήρθαν από τις ουρές χιλιομέτρων στην Εθνική Οδό Αθηνών-Λαμίας, εξαιτίας των αστυνομικών ελέγχων σε οδηγούς οχημάτων, αλλά και ο τρόπος, που αρχικά γινόταν, με την παραλαβή ταυτότητας και βεβαίωσης μετακίνησης με τα… χέρια των αστυνομικών, κάτι που άλλαξε γρήγορα με την απομακρυσμένη επίδειξή τους από τους πολίτες.\nΕνδεικτικά στα διόδια Αφιδνών, ήταν ελάχιστες η υποχρεωτικές αναστροφές και επιστροφές οχημάτων, που είτε δεν είχαν ιδιόχειρη βεβαίωση κίνησης, είτε δεν υπήρχε σοβαρή δικαιολογία για την διέλευσή τους. Από το Αρχηγείο της Ελληνικής Αστυνομίας επισημάνθηκε πως οι χθεσινοί έλεγχοι είχαν κυρίως ενημερωτικό χαρακτήρα και παροχής συστάσεων, και από σήμερα αυτοί θα εντατικοποιηθούν και σε περίπτωση που διαπιστώνεται παράβαση θα επιβάλλονται οι προβλεπόμενες κυρώσεις των 150 ευρώ.\nΔηλαδή η παράβαση θα καταγράφεται κανονικά στα μπλοκ των τροχονόμων με την σημείωση της παράβασης βάση της πράξης νομοθετικού περιεχομένου. Διευκρινίζεται ότι και σε αυτές τις περιπτώσεις παραβάσεων οι πολίτες μπορούν να υποβάλλουν ένσταση εντός τριών ημερών ηλεκτρονικά ή με τηλεφωνικό ραντεβού.\nΣτη Χίο, Λέσβο, Πάτρα, Κατερίνη έπεσαν τα πρώτα πέντε πρόστιμα για εντελώς άσκοπη και αδικαιολόγητη κυκλοφορία. Σύμφωνα με πληροφορίες πρόκειται για δύο πολίτες που εντοπίστηκαν στη διάρκεια αστυνομικών ελέγχων το πρωί της Δευτέρας να κυκλοφορούν στους δρόμους της Χίου χωρίς να έχουν μαζί τους την απαραίτητη έγγραφη βεβαίωση μετάβασης ή την ηλεκτρονική έγκριση μέσω SMS για τη μετακίνησή τους σε κάποιον συγκεκριμένο προορισμό. Ο πρώτος ήταν πεζός και ο δεύτερος οδηγούσε αυτοκίνητο.\nΈνας ακόμη οδηγός εντοπίστηκε στην Μυτιλήνη να κυκλοφορεί αδικαιολόγητα με το αυτοκίνητό του χωρίς να έχει στην κατοχή του τα απαιτούμενα έγγραφα. Δύο άτομα κινούνταν αδικαιολόγητα με αυτοκίνητο στην Πάτρα και ένας ακόμη πεζός στην Κατερίνη. Και στις πέντε περιπτώσεις βεβαιώθηκαν τα πρόστιμα των 150 ευρώ.\nΟι παραβάτες της καραντίνας\nΔεκαεπτά πολίτες από τους συνολικά 427 που έγιναν δειγματοληπτικοί έλεγχοι το προηγούμενο 48ωρο για την τήρηση της 14ήμερης καραντίνας που τους είχε επιβληθεί, την είχαν παραβιάσει. Τους επιβλήθηκαν πρόστιμα 5.000 ευρώ έκαστος, συνοδευόμενα από τις ποινικές διώξεις.\nΕνδεικτικά χθες έγιναν 34 έλεγχοι επιβεβαιωμένων και ασυμπτωματικών πλέον κρουσμάτων που όλοι ήταν σπίτια τους, αλλά σε έλεγχο 176 επαφών τους οι 4 έκαναν βόλτες. Επίσης, τις τελευταίες οκτώ ημέρες το κέντρο ιχνηλάτησης πτήσεων στο Χαλάνδρι έχουν ερευνηθεί περίπου 120 αεροπορικές πτήσεις και ιχνηλατηθεί περισσότεροι από 18.000 επιβάτες. Από αυτές προέκυψαν συνολικά 22 επιβεβαιωμένα κρούσματα κορωνοϊού, με νοσούντες και συνεπιβάτες να μπαίνουν όλοι σε 14ήμερη καραντίνα.\nΧθες είχαν φθάσει δύο πτήσεις από Ισπανία, και συγκεκριμένα η μία από Μαδρίτη και η άλλη από Βαρκελώνη. Σε αυτή της Μαδρίτης επιβεβαιώθηκαν τέσσερα κρούσματα κορωνοϊού. Οι 266 επιβάτες αυτών των πτήσεων μεταφέρθηκαν σε κεντρικό ξενοδοχείο, και βρίσκονται σε καραντίνα μέχρι να γίνουν τα τεστ από τρία εργαστήρια του ΕΟΔΥ.\nΤο κέντρο ιχνηλάτησης επαφών στη ΓΑΔΑ, προβαίνει στις ιχνηλατήσεις των επαφών των 165 νέων επιβεβαιωμένων κρουσμάτων του προηγούμενου 48ώρου.


Φθηνές πτήσεις από Μυτιλήνη προς Αλεξάνδρεια Ελ Νόζα με την gr.skyscanner.com\nΑεροπορικά από Μυτιλήνη για Αλεξάνδρεια Ελ Νόζα\nΣτοιχεία πτήσης Μυτιλήνη για Αλεξάνδρεια Ελ Νόζα\nΠόσες αεροπορικές εταιρείες πραγματοποιούν απευθείας πτήσεις από Μυτιλήνη προς Αλεξάνδρεια Ελ Νόζα;\nΔεν υπάρχουν αεροπορικές εταιρείες που να πραγματοποιούν πτήσεις απευθείας από Μυτιλήνη προς Αλεξάνδρεια Ελ Νόζα.\nΔείτε τις πτήσεις από Μυτιλήνη προς Αλεξάνδρεια και βρείτε τα φθηνότερα εισιτήρια με τη Skyscanner\nΗ Skyscanner είναι μία γρήγορη και απλή μηχανή αναζήτησης η οποία συγκρίνει ανάμεσα σε εκατοντάδες πτήσεις όλων των μεγάλων αερογραμμών και ταξιδιωτικών πρακτορείων και βρίσκει για εσάς τις καλύτερες προσφορές και τα πιο φθηνά αεροπορικά εισιτήρια προς Αλεξάνδρεια από Μυτιλήνη.\nΠοια είναι η καλύτερη ημερομηνία για να κλείσετε τα εισιτήρια σας από Μυτιλήνη προς Αλεξάνδρεια?\nΒεβαιωθείτε πως θα εξασφαλίσετε την καλύτερη τιμή για τα αεροπορικά σας εισιτήρια. Βρείτε την κατάλληλη ημερομηνία για να κλείσετε τα εισιτήρια σας από Μυτιλήνη προς Αλεξάνδρεια απλά χρησιμοποιώντας το εργαλείο μας «Η καλύτερη στιγμή για κράτηση».\nΧρήσιμες πληροφορίες πριν την κράτηση των εισιτηρίων σας από Μυτιλήνη προς Αλεξάνδρεια\nΑπόσταση από Αλεξάνδρεια προς Μυτιλήνη\nΧρόνος πτήσης από Αλεξάνδρεια προς Μυτιλήνη\nΠοιες αεροπορικές εταιρείες έχουν τα φθηνότερα αεροπορικά εισιτήρια από Μυτιλήνη προς Αλεξάνδρεια\nΠοιες αεροπορικές εταιρείες πετάνε απευθείας για Αλεξάνδρεια από Μυτιλήνη.\nΚατεβάστε την εφαρμογή της Skyscanner και δείτε αναλυτικά κι εύκολα όλες τις δυνατότητες που σας προσφέρει η Skyscanner για το ταξίδι σας από Μυτιλήνη προς Αλεξάνδρεια.


ΛΑΕ: Συμμετέχουμε μαζικά στην γενική απεργία | Karditsa24\nΑΡΧΙΚΗ ΠΟΛΙΤΙΚΗ ΚΑΡΔΙΤΣΑ ΛΑΕ: Συμμετέχουμε μαζικά στην γενική απεργία\nΛΑΕ: Συμμετέχουμε μαζικά στην γενική απεργία\nΗ κυβέρνηση ΣΥΡΙΖΑ-ΑΝΕΛ με την εφαρμογή των μέτρων του τρίτου μνημονίου και την ψήφιση των προαπαιτούμενων προχωράει στην εφαρμογή καταιγισμού μέτρων ενάντια στην εργατική τάξη και τα φτωχά λαϊκά στρώματα.\nΤο πόρισμα της Επιτροπής των λεγόμενων «Σοφών» για το ασφαλιστικό αποτελεί ένα ακραίο αντικοινωνικό, μανιφέστο εκθεμελίωσης της δημόσιας κοινωνικής ασφάλισης, καταστροφής των συντάξεων και εξαθλίωσης των συνταξιούχων.\nΗ δημόσια παιδεία και υγεία διαλύονται. Τα κενά στα σχολεία της χώρας παραμένουν ακάλυπτα, πολλές κλινικές δημόσιων νοσοκομείων μένουν χωρίς γιατρούς και νοσηλευτικό προσωπικό, με αποτέλεσμα τα νοσοκομεία να απειλούνται με λουκέτο.\nΗ φτωχομεσαία αγροτιά ξεκληρίζεται με την πρωτοφανή υπερφορολόγηση και τη συνεχή αύξηση του κόστους παραγωγής.\nΛιμάνια, αεροδρόμια ενέργεια και νερό ξεπουλιούνται μαζί με ολόκληρες δημόσιες εκτάσεις.\nΟι πλειστηριασμοί ακόμη και πρώτης κατοικίας θα είναι πραγματικότητα μετά την εκχώρηση των «κόκκινων δανείων» στους διεθνείς κερδοσκόπους.\nΑκόμη και η αναιμική προεκλογική υπόσχεση της κυβέρνησης ότι θα «απαλύνει» τα σκληρά μέτρα των μνημονίων με «παράλληλο πρόγραμμα» και κοινωνικά ισοδύναμα, τώρα καταρρέει. Δεν έχει ισοδύναμα ούτε για τον ΦΠΑ 23% στην ιδιωτική εκπαίδευση, ούτε για να καλύψει τα χρήματα από την κατάργηση του 5ευρου στα νοσοκομεία. Η κυβέρνηση δεν έχει λύσεις γιατί είναι υποταγμένη στους δανειστές, την ΕΕ και το ντόπιο κεφάλαιο που επιβάλλουν τις μνημονιακές πολιτικές.\nΜε τους ενωτικούς μαζικούς αγώνες μας μπορούμε να τους σταματήσουμε!!\nΌλοι μαζί, οργανώνουμε την αντίστασή μας, συμμετέχουμε μαζικά στην γενική απεργία της 12ης Νοεμβρίου και διεκδικούμε:\nΌχι στα χαράτσια και τη φοροεπιδρομή στα λαϊκά στρώματα, κατάργηση του ΕΝΦΙΑ, ατομικό αφορολόγητο όριο 12.000 με κατάργηση των τεκμηρίων.\nΚανένα σπίτι στα χέρια τραπεζίτη – Διαγραφή χρεών των λαϊκών νοικοκυριών.\nΗ Λαϊκή Ενότητα Καρδίτσας καλεί όλους τους εργαζόμενους του δημόσιου και ιδιωτικού τομέα, τους ανέργους, τους συνταξιούχους, τη νεολαία, αλλά και τους αγρότες και κτηνοτρόφους του νομού μας, να δώσουμε αγωνιστικό παρών στην απεργιακή συγκέντρωση, την Πέμπτη 12 Νοεμβρίου, στις 10.30 π.μ. στην κεντρική πλατεία Καρδίτσας.


Καλύτερη η κατάσταση στο κέντρο της Αθήνας με την εφαρμογή του δακτυλίου - Metaforespress\nΣτην ενίσχυση των Μέσων Μαζικής Μεταφοράς και την εφαρμογή του «καθαρού» δακτυλίου αναφέρθηκε ο Υπουργός Υποδομών και Μεταφορών κ. Κώστας Καραμανλής, απαντώντας χθες σε επίκαιρη ερώτηση για το κυκλοφοριακό ζήτημα στο πλαίσιο του κοινοβουλευτικού ελέγχου.\nΟ κ. Καραμανλής επισήμανε ότι σε όλες τις πρωτεύουσες της Ευρώπης το κυκλοφοριακό πρόβλημα έχει επιδεινωθεί τα τελευταία δύο χρόνια, διότι λιγότεροι επιβάτες χρησιμοποιούν τα ΜΜΜ.\nΓια αυτό και αποφασίστηκε, κατόπιν εισήγησης των ειδικών, η εφαρμογή του δακτυλίου, όχι όμως απλά με το σύστημα των μονών – ζυγών.\n«Πλέον μιλάμε για έναν ‘‘καθαρό’’ δακτύλιο, καθώς κυκλοφορούν σε αυτόν ελεύθερα τα οχήματα συγκεκριμένων κατηγοριών, όπως τα ηλεκτρικά, τα εκ κατασκευής φυσικού αερίου και υγραερίου, τα υβριδικά, καθώς και τα οχήματα κατηγορίας Euro6 που εκπέμπουν κάτω από 120 γραμμάρια διοξειδίου του άνθρακα.\nΜε αυτόν τον τρόπο προσπαθούμε να αντιμετωπίσουμε όχι μόνο το κυκλοφοριακό πρόβλημα, αλλά και το περιβαλλοντικό», σημείωσε ο κ. Καραμανλής, τονίζοντας ότι μειώθηκαν στο μισό οι άδειες δακτυλίου.\nΟ Υπουργός Υποδομών και Μεταφορών ανέφερε πως όλα τα στοιχεία καταδεικνύουν ότι η κατάσταση είναι σαφώς βελτιωμένη μετά την εφαρμογή του μέτρου.\n«Δεν έχει καμία σχέση το τι γίνεται στο κέντρο της Αθήνας σήμερα με το τι γινόταν πριν εφαρμοστεί αυτή η διαδικασία», τόνισε.\nΤέλος, ο κ. Καραμανλής αναφέρθηκε και στην ενίσχυση των ΜΜΜ, υποστηρίζοντας ότι τον Ιούλιο του 2019 κυκλοφορούσαν 850 λεωφορεία στην Αθήνα και σήμερα ο αριθμός αυτός έχει αυξηθεί στα 1.320. Επίσης, ότι το 2019 ήταν σε λειτουργία 32 συρμοί του μετρό και σήμερα είναι 38.\nTags:ΔΑΚΤΥΛΙΟΣΑΔΕΙΕΣ ΔΑΚΤΥΛΙΟΥΚΥΚΛΟΦΟΡΙΑΚΟΜΕΣΑ ΜΑΖΙΚΗΣ ΜΕΤΑΦΟΡΑΣΟΑΣΑΟΣΥΣΤΑΣΥ


Νέες κυρώσεις των ΗΠΑ κατά της Ρωσίας: Στο «στόχαστρο» Ρώσοι ολιγάρχες - CNN.gr\nΝέες κυρώσεις των ΗΠΑ κατά της Ρωσίας: Στο «στόχαστρο» Ρώσοι ολιγάρχες\nΝέες κυρώσεις επέβαλαν οι ΗΠΑ σε 40 Ρώσους επιχειρηματίες, «στοχεύοντας», μεταξύ άλλων, και επτά ολιγάρχες του στενού κύκλου του Βλαντιμίρ Πούτιν καθώς και 12 επιχειρήσεις που τους ανήκουν ή ελέγχουν.\nΤα εν λόγω μέτρα ανακοινώθηκαν από το υπουργείο Οικονομικών των ΗΠΑ την Παρασκευή και στοχεύουν συνολικά 17 ανώτατους Ρώσους αξιωματούχους αλλά και την κρατική Rosoboronexport -μια βιομηχανία όπλων που έχει στενές σχέσεις με τη Συρία.\n«Οι Ρώσοι ολιγάρχες και η ελίτ (σ.σ. της Ρωσίας), που επωφελούνται από αυτό το διεφθαρμένο σύστημα δεν θα μπορούν πλέον να αποφεύγουν τις συνέπειες των αποσταθεροποιητικών κινήσεων της κυβέρνησής τους» τόνισε σε ανακοίνωσή του ο υπουργός Οικονομικός των ΗΠΑ, Στίβεν Μνούτσιν.\nΈκανε δε, ιδιαίτερη αναφορά στην παρουσία της Ρωσίας στην Κριμαία και την παροχή όπλων και άλλων πολεμοφοδίων στην κυβέρνηση του Μπασάρ αλ Άσαντ.\nΣτη λίστα των προσώπων που στοχοποιούνται περιλαμβάνεται και ο Kirill Shamalov, σύζυγος της κόρης του Βλαντιμίρ Πούτιν. Από τον Φεβρουάριο του 2013, όταν και παντρεύτηκε, ο Shamalov έχει αυξήσει σημαντικά την περιουσία του…\nΚυρώσεις επιβλήθηκαν και εναντίον του Oleg Deripaska, ανώτατου Ρώσου αξιωματούχου που ελέγχεται για νομιμοποίηση εσόδων από παράνομες ενέργειες, αλλά και του Suleiman Kerimov, ο οποίος φέρεται να μετέφερε βαλίτσες με εκατομμύρια ευρώ στη Γαλλία.\nΟι νέες αυτές κυρώσεις των ΗΠΑ έρχονται μετά από μια τεταμένη περίοδο με τη Ρωσία, κατά την οποία βρίσκονται ακόμη στο επίκεντρο η δηλητηρίαση του Ρώσου πρώην διπλού πράκτορα Σερκέι Σκριπάλ στη Βρετανία, η ρωσική «ανάμειξη» στις αμερικανικές εκλογές και μια από τις μεγαλύτερες κυβερνοεπιθέσεις στην αμερικανική ιστορία.\nΕδώ και καιρό, το Κογκρέσο πιέζει την κυβέρνηση του Ντόναλντ Τραμπ να λάβει μέτρα και να τιμωρήσει τη Ρωσία για τη στάση της κατά τη διάρκεια της αμερικανικής προεκλογικής περιόδου.\nΟι ΗΠΑ αναγνώρισαν περισσότερους από 200 εύπορους Ρώσους, ανώτατους αξιωματούχους και γνωστούς επιχειρηματίες τον Ιανουάριο. Τον Μάρτιο επέβαλαν κυρώσεις σε Ρώσους κυβερνητικούς χάκερ και κατασκοπευτικές υπηρεσίες για ανάμειξη στις εκλογές του 2016 και την κυβερνοεπίθεση.\n«Οι κυρώσες στρέφονται κατά του ρωσικού λαού»\nΟι νέες αμερικανικές κυρώσεις «στρέφονται κατά του ρωσικού λαού», απάντησε η ρωσική πρεσβεία στις ΗΠΑ.\nΚΟΣΜΟΣ\t· ΗΠΑ\t· ΡΩΣΙΑ\t· ΒΛΑΝΤΙΜΙΡ ΠΟΥΤΙΝ\t· ΥΠΟΥΡΓΕΙΟ ΟΙΚΟΝΟΜΙΚΩΝ\t· ΚΥΡΩΣΕΙΣ\t· ΕΠΙΧΕΙΡΗΣΕΙΣ\t· ΣΤΙΒΕΝ ΜΝΟΥΤΣΙΝ